section_heading: Karijera
paragraph_text: LuaLua je rođen u Kinshasi u DR Kongo, ali se 1989. u dobi od 9 godina, preselio u Ujedinjeno Kraljevstvo. Započeo je igrati nogomet u londonskoj srednjoj školi, gdje su ga zapazili treneri trećeligaša Colchester Uniteda. U Colchesteru je igrao do 2000. kada za 2,25 milijuna funti prelazi u Newcastle United. Nakon četiri sezone, u kojima je za svrake nastupio 88 puta i pritom postigao 9 golova, u veljači 2004. odlazi na posudbu u Portsmouth FC, koji na kraju sezone otkupljuje njegov ugovor za 1.75 milijuna funti. Godine 2007. LuaLua odlazi u grčki Olympiakos, međutim već iduće sezone zbog čestih ozljeda napušta klub i potpisuje jednogodišnji ugovor za katarski Al-Arabi. No, već 2010. vraća se u Olympiakos.